als_Latn dik_Latn sag_Latn
Zbulohet bashkëprotagonistja e James Bond
12.03.2015 | 02:44
Producentët e filmit të ri të James Bond, “Spectre”, kanë publikuar emrin e aktores së radhës e cila do të luajë rolin e të ashtuquajturës vajza Bond.
Producentët e filmit të ri të James Bond, “Spectre”, kanë publikuar emrin e aktores së radhës e cila do të luajë rolin e të ashtuquajturës vajza Bond, një personazh që mbështetë protagonistin David Craig gjatë aventurës së tij.
Aktorja meksikane Stephanie Sigman ka fituar këtë rol, ndërsa është bërë e ditur se personazhi i saj do të mbajë emrin Estrella. Sigman i bashkëngjitet kështu listës së “vajzave Bond”, Monica Belucci dhe Lea Seydoux.
Zakonisht, në filmat e Bond, ai përfshihet në romanca me tri personazhe, njëra nga të cilat vritet gjatë misioneve. Ky do të jetë filmi i 24-të i agjentit 007, ndërsa do të lansohet në nëntor të këtij viti.
Për këtë film të Bond-it është thënë se do të përqendrohet në fëmijërinë e tij si jetim. Në film gjithashtu do të luajnë aktorët e mirënjohur Ralph Fiennes dhe Ben Whishaw.
lmo_Latn unk als_Latn als_Latn als_Latn als_Latn als_Latn